સુરત જિલ્લાના બારડોલી તાલુકાના સૌથી મોટા ગણાતા કડોદ ગામમાં રાજકીય હુંસાતુંસીને લઈ ગ્રામજનો સુવિધાથી વંચિત જોવા મળી રહ્યા છે. કડોદ ગામનું બસ સ્ટેન્ડ પણ આ જ રાજકીય હુંસાતુંસીનું ભોગ બન્યું છે. ઘણા સમયથી વિવાદોમાં સપડાયેલ બસ સ્ટેન્ડનું કામ અધૂરું રહેતા આજે મુસાફરોએ ખુલ્લામાં ઊભા રહી બસની રાહ જોવી પડી રહી છે. મુસાફરોની આવી દયનીય સ્થિતિ છતાં વહીવટીતંત્ર આ બાબતે કોઈ ધ્યાન આપવામાં આવતું નથી.